Apple Maps bliver meget bedre – Danmark formentlig med i næste store opdatering

Det kan godt være, at Apple Maps fik en lidt hård fødsel – til enorm kritik af tjenesten der dengang i 2012 var upræcis og rodet. Men det er forlængst historie, for Apple Maps er blevet bedre og bedre over årene, og nu kommer så formentlig den næste store opdatering, der bringer en hel del nye funktioner som brugerne ellers har måttet skifte til Google Maps for at få. Apple har nemlig oplyst at deres biler kommer til at køre rundt i Danmark over de næste dage, hvilket peger i retning af en opdatering i stil med det Apple allerede har rullet ud i USA, UK og Italien. Udover Danmark vil bilerne også køre i Frankrig og Tyskland.

Apple biler i gaderne

Hvis du skal ud at køre i de nærmeste dage, vil du fra i morgen kunne se Apples biler med den karakteristiske fotoanordning på taget køre rundt og fotografere og registrere gader og stræder. Apple har kørt mere end 6,5 millioner kilometer for at genopbygge Apples Kort fra grunden. Målet er at kunne levere en endnu bedre oplevelse af Kort-appen, med bredere dækning af veje, bedre fodgængerdata, mere præcise adresser og mere detaljeret dækning af landskabet.

Mange nye funktioner

I Apples udmelding om at Maps bilerne vil køre en tur i Danmark er det ikke specificeret, hvilke nye funktioner vi får – men det er altså et godt gæt, at det er fordi de pønser på en opdatering som ligner det, de allerede har rullet ud i USA, UK og Italien. Der kan dog være forskelle på de enkelte lande – blandt andet af juridiske grunde. Men her er, hvad der er rullet ud af funktioner i Italien:

Look Around (Svarer til Google Street View)

Mere detaljeret kortgengivelse, bedre fodgængerdata

Forbedret navigation

3D bygninger

Siri naturligt sprog vejvisning

Fart kamera data

Del ankomsttid

Vejbane guide

Fokus på privatliv

Når bilerne kører rundt og tager billeder kunne man godt fristes til at være bekymret for hvordan billeder og data bliver brugt. Men Apple vil, ligesom Google, gerne forsikre om, at ansigter, nummerplader og så videre bliver anonymiseret.

Har du set en af Apples kortbiler? Lad os høre om det i kommentarerne herunder.

Apple Maps bliver meget bedre – Danmark formentlig med i næste store opdatering