Apple Maps er blevet opdateret i Danmark

For mere end et år siden lovede Apple Store forbedringer af Apple Maps i Danmark. Nu er de begyndt at rulle ud. Ifølge iNPUT-læser Henish Mukhawala er der kommet både hastighedsgrænse, 3D-bygninger og markering af lysreguleringer.

Det ses tydelig på skærmbilledet, han har sendt os, hvor hotellet Bella Sky rejser sig i funklende 3D over Bella Center.

På billedet kan man også se lysreguleringer i nærheden, ligesom der oplyses om hastighedsgrænsen på strækningen via et ikon i øverste højre hjørne.

Foto: Henish Mukhawala.

Apple har i de seneste år kørt mere end 6,5 millioner kilometer for at genopbygge Apple Maps fra grunden. Målet er at kunne levere en endnu bedre oplevelse af Kort-appen, med bredere dækning af veje, bedre fodgængerdata, mere præcise adresser og mere detaljeret dækning af landskabet.

Sidste forår meddelte Apple, at deres specielle kamerabiler ville køre Danmark tyndt.

Stort tak til iNPUT-læseren Henish Mukhawala for både tip og skærmbillede. Vi hører meget gerne fra jer, hvis I har fundet andre nyheder i app’en – enten i kommentarfeltet nedenfor eller via mail.

Apple Maps er blevet opdateret i Danmark