Nu er Apple Maps kommet på nettet

Men Google Maps har været tilgængelig for alt og alle i en evighed, har Apple Maps været lukket land, hvis man ikke ejede en Apple-enhed. Indtil nu. I dag har Apple nemlig åbnet for en offentlig beta af netudgaven, så alle og enhver kan få adgang.

“Nu kan brugerne få kørsels- og gangvejledninger; finde gode steder og nyttige oplysninger, herunder fotos, vurderinger og anmeldelser; udføre handlinger som at bestille mad direkte og gennemse kuraterede guider for at opdage steder at spise, shoppe og udforske i byer rundt om i verden,” skriver Apple i en pressemeddelelse.

Yderligere funktioner, herunder Look Around, vil være tilgængelige i de kommende måneder.

Den webbaserede korttjeneste kan i første omgang tilgås fra Safari og Chrome på Mac og iPad, samt Chrome og Edge på Windows-pc’er. Understøttelse af yderligere sprog, browsere og platforme vil blive udvidet over tid, loves det.

Apple Maps blev lanceret i 2012 og havde ikke nogen nem fødsel. Tjenesten fik hård kritik, hvilket endte med fyringer af to nøglemedarbejdere og en offentlig undskyldning fra Tim Cook.

Allerede i 2018 blev det meddelt, at korttjenesten skulle genopbygges fra bunden, med en række nye funktioner. Først i efteråret 2023 blev Apple færdig med at rulle denne nye version ud til hele verden.

Netudgaven kan findes her.

Læs også: Apple Maps er blevet opdateret i Danmark.

Nu er Apple Maps kommet på nettet